Guvernul modifică regulile programului IMM Invest. Anunțul lui Florin Cîțu.
Programul IMM Invest a suferit mici modificări, a precizat Ministrul Finanţelor. Este vorba despre renunţarea cerinţei a ipotecii de bunuri mobile şi imobile a debitorului. De asemenea s-a eliminat şi cerinţa de a proba dacă firma ta a fost sau nu afectată de criza de Coronavirus.
Noi modificări la programul IMM Invest. Ministrul Finanţelor a declarat în şedinţa de guvern că după discuţiile cu sistemul bancar s-a decis să fie eliminate două puncte din programul IMM Invest. Iată care sunt acestea."Sunt două bariere pe care le eliminăm astăzi în urma discuţiilor cu sistemul bancar de vineri. Una dintre ele este, se propune renunţarea la cerinţa de instituire a ipotecii universalităţii de bunuri mobile şi imobile a debitorului", spune Florin Cîțu, ministrul Finanțelor.Cîțu mai declară și că "A doua a fost sesizată, era un element de ambiguitate în ceea ce priveşte modul de a proba dacă ai fost afectat sau nu, deci am eliminat această cerinţă de a proba".